Diari Oficial de la Generalitat Valenciana


Sumari del DOGV 6204, del 11-02-2010 (2010/1066)

RESOLUCIÓ de 21 de desembre de 2009, de la Direcció General d'Energia, per la qual es resol la concurrència de peticionaris i s'atorga l'autorització administrativa i l'aprovació dels projectes addendes I i II, per a la construcció de la xarxa de distribució de gas natural en determinades zones urbanes al terme municipal de Benicarló, en favor de Gas Natural Cegás, SA. Expedients números CBREDE/2004/8/12 i CBREDE/2005/12/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1066


Data del document
:   21-12-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 21 de desembre de 2009, de la Direcció General d'Energia, per la qual es resol la concurrència de peticionaris i s'atorga l'autorització administrativa i l'aprovació dels projectes addendes I i II, per a la construcció de la xarxa de distribució de gas natural en determinades zones urbanes al terme municipal de Benicarló, en favor de Gas Natural Cegás, SA. Expedients números CBREDE/2004/8/12 i CBREDE/2005/12/12. [2010/1066]  
Vist l'escrit presentat per Gas Natural Cegás, SA, amb data 27 d'abril de 2004, davant del Servici Territorial d'Energia de Castelló, de la Conselleria d'Infraestructures i Transport, junt amb el projecte i la documentació complementària requerida pel referit Servici Territorial per a la distribució de gas natural al terme municipal de Benicarló, firmats per tècnic competent i visats pel col·legi oficial corresponent en dates 23 de gener de 2004 i 2 d'abril de 2004, respectivament, perquè li siga atorgada l'autorització administrativa i l'aprovació del projecte d'execució per a la distribució de gas natural al municipi de Benicarló, província de Castelló. (CBREDE/2004/8/12).  
Vist que va ser realitzada la informació pública, a què fa referència la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris El Periódico Mediterráneo i Levante el dia 8 de juny de 2004, en el Butlletí Oficial de la Província de Castelló de 29 de juny de 2004 i en el Diari Oficial de la Comunitat Valenciana de 17 de juny de 2004.  
D'acord amb la documentació que es troba en l'expedient, no s'han presentat al·legacions a la petició.  
Vist que s'ha sol·licitat pel Servici Territorial d'Energia informe a l'Ajuntament de Benicarló, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, figura en l'expedient la remissió de l'informe sol·licitat, i manifesta que la sol·licitud complix les determinacions del planejament vigent, i és favorable a la instal·lació proposada, amb les condicions que este conté, i afegix que en la ciutat existix ja una canalització de gas pertanyent a l'empresa Repsol Butano, SA, que discorre per determinats carrers i que s'hauria de tindre en compte per a no realitzar traçats paral·lels del mateix servici i per un mateix vial.  
Vist l'escrit presentat per Gas Natural Cegás, SA, amb data 6 de març de 2007, davant del Servici Territorial d'Energia de Castelló en l'expedient iniciat, CBREDE/2004/8/12, per mitjà del qual es manifesta que a fi d'adaptar el disseny de gasificació a una àrea nova que no produïsca afectació a l'àrea gasificada per Repsol Butano, SA, presenta projecte addenda I de modificació, sobre l'autorització de xarxa bàsica de distribució de gas natural al municipi de Benicarló, que anul·la i substituïx el projecte anterior, i sol·licita l'atorgament de l'autorització administrativa i l'aprovació del projecte addenda I referida, per a la distribució de gas natural al municipi de Benicarló, província de Castelló.  
La documentació aportada es troba firmada per tècnic competent i visada pel col·legi oficial corresponent en data 25 de gener de 2007.  
Vist que va ser realitzada la informació pública, a què fa referència la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998, per mitjà de l'anunci corresponent, que es va publicar en els diaris El Mundo i El Periódico Mediterráneo el dia 9 de maig de 2007, en el Butlletí Oficial de la Província de Castelló de 5 de maig de 2007 i en el Diari Oficial de la Comunitat Valenciana de 21 de maig de 2007.  
D'acord amb la documentació que es troba en l'expedient, es van presentar escrits d'al·legacions per les empreses que a continuació s'indiquen i que, en síntesi, manifesten:   
- Gas Alicante, SAU: 1. Que en data 12 d'agost de 2005 la mencionada empresa va sol·licitar autorització administrativa per a un projecte d'instal·lacions de distribució de gas natural canalitzat al terme municipal de Benicarló i que es tramita en l'expedient CBREDE/2005/12/12, i s'ha complementat este amb la documentació que li ha sigut requerida i sense que s'haja realitzat el tràmit d'informació pública. 2. Que ha sigut posteriorment a eixa data quan ha sigut presentada la sol·licitud de Gas Natural Cegás ara publicada, entenent que la sol·licitud de Gas Alicante ha de tramitar-se amb preferència sobre la de Gas Natural Cegás i que només en el cas de ser desestimatòria la primera, es procediria a la tramitació de la segona de les peticions.  
- Repsol Butano, SA: 1. Que l'àmbit d'autorització sotmesa a informació pública comprén el nucli urbà de Benicarló i a fi de conciliar l'interés general amb el particular de la sol·licitant i amb el de l'empresa Repsol Butano, SA, ha de tindre's present que el servici públic de subministrament de gas combustible al terme de Benicarló va ser objecte d'una concessió administrativa de servici públic atorgada a Repsol Butano, SA, en data 21 de gener de 1997, que va esdevindre en autorització administrativa de conformitat amb la disposició addicional sisena de la Llei 34/1998, del Sector d'Hidrocarburs. 2. Que posteriorment, en data 2 d'octubre de 1998, Repsol Butano, SA, va obtindre l'autorització per a l'execució de les instal·lacions d'emmagatzemament de GLP i per a la xarxa bàsica de distribució de GLP al terme de Benicarló, i va executar i posar en funcionament les instal·lacions que van ser autoritzades, va construir aproximadament onze mil metres de canalització i va prestar el servici de distribució i subministrament des d'agost de 2001. 3. Que estes instal·lacions són susceptibles d'estendre's i subministrar a noves urbanitzacions o nuclis de població sense que es dupliquen xarxes de canalització. 4. Que en el projecte de Cegás s'observa que el traçat de la xarxa és coincident en els trams que discorre pels carrers següents: Mossén Llajunta, Sant Francesc, Ramon y Cajal, avinguda Jacinto Benavente, passeig Marítim i UA 8, i es dupliquen amb això infraestructures que ja existixen i estan en servici, i se sol·licita que siga denegada l'autorització.  
Traslladats els mencionats escrits a l'empresa Gas Natural Cegás, contesta i manifesta:  
- Respecte de les al·legacions formulades per Gas Alicante, SAU: 1. Que és part interessada en l'expedient des d'abril de 2004, data en què es va iniciar el tràmit de la sol·licitud d'autorització administrativa i l'aprovació del projecte per a la gasificació al terme municipal de Benicarló i que es tramita amb el número CBREDE/2004/8/12, i la informació pública es va realitzar en el mes de juny de 2004. Posteriorment, al març de 2007 es presenta modificació del dit projecte per mitjà del projecte addenda que ara s'ha sotmés a informació pública. 2. Que els projectes presentats en concurrència s'autoritzaran d'acord amb el que disposa l'article 73 del Reial Decret 1434/2002 i a continuació exposa les característiques que considera oportunes a fi de justificar que el seu projecte és tècnicament més adequat que el presentat per Gas Alicante, SAU.   
- Quant a les manifestacions de Repsol Butano, SA, contesta: 1. Que el subministrament de gas natural està disponible a la població de Benicarló, fruit de les obres recentment acabades del gasoducte la Jana-Vinaròs-Benicarló, executades per Gas Natural SDG, SA, empresa matriu de la sol·licitant, i incloses en el Tercer Pla de Gasificació de la Comunitat Valenciana. 2. Que el projecte de Cegás al municipi és tècnicament superior al desenvolupat per Repsol Butano, SA, principalment perquè les infraestructures es connectaran amb el gasoducte de distribució referit i permetrà el desenvolupament de xarxes en les noves unitats d'actuació, mentre que les existents en la població es troben limitades, ja que estan subministrades des d'una planta de GLP. 3. Que si bé es manifesta per Repsol Butano, SA, que hi ha duplicitat d'infraestructures en certs vials de la població, ha d'assenyalar-se que es tracta de trams puntuals necessaris per al correcte proveïment del projecte presentat, i assenyala a continuació la legislació que considera d'aplicació i significa que les infraestructures existents en el municipi no han patit cap expansió des de la seua construcció i posada en servici, inferint-se així, que la capacitat d'estes es troba limitada pel creixement que requerix la demanda de gas al municipi.  
Vist que s'ha sol·licitat pel Servici Territorial d'Energia informe a l'Ajuntament de Benicarló, de conformitat amb l'article 80 del Reial Decret 1434/2002, de 27 de desembre, en el qual facen constar les condicions que considere oportunes referides al projecte addenda I presentada per Gas Natural Cegás, SA, figura en l'expedient la remissió d'informe desfavorable en què es manifesta el següent:  
- Que es limita l'autorització sol·licitada a una zona concreta que no cobrix les necessitats reals de gasificació de la població, ja que l'àrea inclosa és residencial de baixa densitat, mentre que les zones amb alta densitat i les futures de creixement queden fora, manifesta que s'informaria favorablement si fóra per a tota la població, o almenys, per a tota la zona actualment no atesa per l'empresa Repsol Butano, SA, i en este cas s'estudiaria el traçat proposat a fi de plantejar les modificacions oportunes.  
Vist que de conformitat amb el que establixen els articles 80 i 98 del Reial Decret 1434/2002 es va remetre separata del projecte addenda I, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a l'empresa Gas Natural Distribución, SDG, SA, manifesta esta la seua conformitat amb la sol·licitud.  
Vist l'escrit presentat per Gas Natural Cegás, SA, amb data 1 d'agost de 2007 davant del Servici Territorial d'Energia de Castelló en l'expedient iniciat, CBREDE/2004/8/12, per mitjà del qual es manifesta que, a fi d'adequar el projecte al nou traçat proposat per l'Ajuntament, després de les modificacions de l'àrea d'autorització pel nou pla d'expansió, la inclusió de noves zones de subministrament i evitar produir afectació a l'àrea gasificada per Repsol Butano, SA, presenta projecte addenda II de modificació al projecte d'autorització (addenda I) de xarxa bàsica de distribució de gas natural al municipi de Benicarló, sol·licita l'atorgament de l'autorització administrativa i l'aprovació del projecte addenda II referida, per a la distribució de gas natural al municipi de Benicarló, província de Castelló.  
La documentació aportada es troba firmada per tècnic competent i visada pel col·legi oficial corresponent en data 17 de juliol de 2007.  
Vist que va ser realitzada la informació pública, a què fa referència la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris El Mundo i El Periódico Mediterráneo el dia 18 de juny de 2009, en el Butlletí Oficial de la Província de Castelló de 18 de juliol de 2009 i en el Diari Oficial de la Comunitat Valenciana d'11 de juny de 2009.  
D'acord amb la documentació que es troba en l'expedient, l'empresa Repsol Butano, SA, va presentar escrit d'al·legacions, en el qual, en síntesi exposa:  
1. Que l'àmbit d'autorització sotmesa a informació pública comprén el nucli urbà de Benicarló i Repsol Butano, SA, té atorgada una concessió administrativa de servici públic de 21 de gener de 1997, que va esdevindre en autorització administrativa de conformitat amb la disposició addicional sisena de la Llei 34/1998, del Sector d'Hidrocarburs, i posteriorment, en data 2 d'octubre de 1998, Repsol Butano, SA, va obtindre l'autorització per a l'execució de les instal·lacions d'emmagatzemament de GLP i per a la xarxa bàsica de distribució de GLP al terme de Benicarló, i ha executat i ha posat en funcionament les instal·lacions que van ser autoritzades, i ha construït dotze mil cinc-cents metres de canalització i presta el servici de distribució i subministrament des d'agost de 2001. 2. Que estes instal·lacions són susceptibles d'estendre's i subministrar a noves urbanitzacions o nuclis de població sense que es dupliquen xarxes de canalització. 3. Que en el projecte de Cegás s'observa que el traçat de la xarxa és coincident en els trams que discorre pel carrers següent: avinguda del Marqués de Benicarló, passeig Marítim, avinguda de Méndez Núñez, avinguda Jacinto Benavente, carrer Ramón y Cajal, carrer Mossén Llajunta i carrer Navarra, i es dupliquen amb això infraestructures que ja existixen i estan en servici, i se sol·licita que siga denegada l'autorització.  
Traslladat el mencionat escrit a la peticionària contesta i manifestat:   
1. Que el projecte presentat forma part del pla de Cegás per a gasificar la zona nord de la província de Castelló, possibilitat per l'execució del gasoducte la Jana-Vinaròs-Benicarló, inclòs en el Tercer Pla de Gasificació de la Comunitat Valenciana. 2. Que el fet que existisquen xarxes de gasos liquats derivats del petroli (GLP) dins del terme municipal de Benicarló, no impedix que Cegás obtinga l'aprovació del projecte de xarxa de distribució que ha presentat, ja que de les consideracions exposades en l'informe de la Comissió Nacional d'Energia de 28 de febrer de 2008 sobre la compatibilitat de xarxes de distribució, es conclou per esta, que: «les disposicions incloses en els articles 55, 73 i 74 i la disposició addicional vint-i-tres de la Llei 34/1998, de 7 d'octubre, del Sector d'Hidrocarburs, referents a la distribució de gas natural i a l'aire propanat, no exclouen l'autorització administrativa d'instal·lacions alienes a la dita activitat, com són les xarxes de distribució de GLP a granel per canalització». Conseqüentment, la Comissió Nacional d'Energia reconeix la compatibilitat de les xarxes de gas natural amb les de GLP, i admet la seua coexistència, i ressalta, a més, que el projecte presentat pretén dur a terme una planificació adequada de l'expansió de les xarxes de gas natural, tenint en compte les xarxes ja existents en el municipi i garantint que siguen compatibles amb les xarxes de GLP existents en la zona. 3. Conclou l'empresa peticionària i reitera que el fet que hi hagen xarxes de GLP titularitat de Repsol Butano, SA, no exclou la possibilitat d'autoritzacions administratives per a executar xarxes de gas natural; que el projecte ha tingut en compte l'existència d'eixes xarxes de GLP i està enfocat de manera que es permeta la seua compatibilitat; que el projecte pretén una gasificació global del terme municipal emmarcat en el projecte de gasificació de la zona d'influència del gasoducte la Jana-Vinaròs-Benicarló; i que Cegás és una empresa distribuïdora de gas natural que no té accés al client final, i poden els veïns de Benicarló, optar pel subministrador que consideren.  
Vist que s'ha sol·licitat pel Servici Territorial d'Energia informe a l'Ajuntament de Benicarló, de conformitat amb l'article 80 del Reial Decret 1434/2002, de 27 de desembre, en el qual facen constar les condicions que considere oportunes referides al projecte addenda II presentat per Gas Natural Cegás, SA, figura en l'expedient la remissió de l'informe sol·licitat, en el qual s'arreplega l'acord de la corporació i l'assumpció de l'informe tècnic municipal, en el qual es manifesta, en síntesi, el següent:  
- Que l'obra objecte d'esta addenda inclou, a més del traçat que connecta el punt final del gasoducte amb el terme municipal de Peníscola, altres ramals al terme municipal de Benicarló, amb la qual cosa segons pareix Cegás pretén estendre la seua xarxa de distribució en un esquema bàsic, per a posteriorment gasificar tots els habitatges pertanyents a la zona per a la qual se sol·licita l'autorització administrativa i que hauria d'incloure tota la població que en l'actualitat no és atesa per l'empresa Repsol Butano, SA.  
- Que abans de l'emissió de la llicència municipal d'obres s'haurien de posseir les autoritzacions dels organismes afectats.  
- Que de la documentació aportada es desprén l'execució de dos armaris de regulació, que hauran de ser objecte de llicència municipal específica, indicar les característiques geomètriques d'estos i realitzar un replantejament in situ amb tècnics municipals.  
- A continuació assenyala les condicions d'execució de les obres que el referit informe conté.  
Traslladat el mencionat informe l'empresa peticionària, fa constar la seua conformitat amb les condicions exposades.  
Vist que de conformitat amb el que establixen els articles 80 i 98 del Reial Decret 1434/2002 es va remetre separata del projecte addenda II, que conté les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats. D'acord amb la documentació que es troba en l'expedient, concretament als següents:  
- Conselleria d'Infraestructures i Transport. Servici Territorial de Carreteres, per afectació a la carretera CV-135, i informa el referit Servici Territorial que el tram de carretera afectat no pertany a la xarxa de carreteres de la Generalitat, sinó a l'Ajuntament de Benicarló.  
- Administrador d'Infraestructures Ferroviàries (ADIF), per afectació a la línia de ferrocarril València-Vinaròs (PK 141/369), consta en l'expedient l'informe sol·licitat per mitjà del qual significa que les afectacions assenyalades són autoritzables amb les condicions que este conté.  
Els mencionats informes són coneguts i acceptades les condicions per l'empresa peticionària.  
- Va ser remesa igualment separata del projecte addenda II a l'empresa Repsol Butano, SA, perquè done la conformitat o oposició a les obres del dit projecte, que afecta béns dependents d'esta, i ha presentat la referida empresa escrit de data 16/10/2007, per mitjà del qual manifesta, en síntesi, el següent: 1. Que reitera la seua posició ja exposada en l'al·legacions presentades a l'addenda I, considerant que hi ha fonament per a mantindre que és la distribuïdora amb millor disposició de realitzar el subministrament de gas canalitzat a les noves zones d'expansió del municipi, ja que posseïx instal·lacions que estan en servici dins del nucli urbà consolidat. A este efecte ha sol·licitat la redacció d'un projecte per a l'ampliació del servici a eixes noves zones de desenvolupament del municipi i que servisca de document tècnic justificatiu del compromís de Repsol Butano, SA, el qual es presentarà en breu davant d'eixe Servici Territorial. 2. Que la modificació ara introduïda en l'addenda II per Cegás continua comprenent zones ja gasificades per Repsol Butano, SA, i zones d'expansió que seran gasificades en els pròxims mesos. 3. En el cas de l'atorgament de l'autorització sol·licitada convertiria cada unitat d'actuació en una illa aïllada sense possibilitat de creixement i rodejada d'infraestructures de gas propà canalitzat, així com una duplicitat de xarxes i una inversió innecessària, mentre que les instal·lacions projectades al seu dia per Repsol Butano, SA, posseïxen una homogeneïtat definida que garantix el servici, i està prevista en un futur la instal·lació de dos depòsits d'emmagatzemament més.   
Traslladat el referit informe l'empresa sol·licitant contesta i manifesta el següent: 1. Que les circumstàncies en la zona han variat substancialment, ja que el subministrament de gas natural es troba disponible a través de les obres recentment acabades del gasoducte la Jana-Vinaròs-Benicarló, i aporta la seua connexió als avantatges que s'exposen, entre els quals s'assenyalen que es troben dimensionades per a permetre un àmbit de cobertura molt superior i possibilita l'accés al subministrament de gas natural a tots els habitatges de la població, incloent l'expansió de sòl que es duga a terme en el municipi. 2. Que el projecte presentat està basat en infraestructures mallades, amb varietat i rang de pressions adequades a cada tipus de subministrament i totalment interconnectat a la xarxa de transport, i exposa a continuació l'argumentació en suport de la sol·licitud plantejada quant a la consecució d'una adequada garantia de subministrament, eficiència de costos, capacitat, terminis i altres aspectes, com la seguretat i organització. 3. Que el fet que Repsol Butano, SA, siga distribuïdor autoritzat en la localitat de Benicarló, així com el que posseïsca unes instal·lacions en servici dins del nucli urbà consolidat, no determina l'atorgament automàtic de successives autoritzacions en la zona, ja que el criteri de l'atorgament haurà de fonamentar-se tenint en compte la canviant situació que la dinàmica empresarial exigix actualment i que oferix noves i millors oportunitats d'ampliació que les inicialment previstes.  
Vist que el Servici Territorial d'Energia de Castelló va comunicar a l'empresa en concurrència, Gas Alicante, SAU, actualment Endesa Gas Distribución, SA, la presentació de la sol·licitud continguda en el projecte addenda II de Gas Natural Cegás, SA, amb trasllat de la separata corresponent perquè se'n prenga coneixement i als efectes oportuns, sense que figure en l'expedient manifestació respecte d'això per la mencionada empresa.  
Vist que la companyia Gas Alicante, SA, actualment Endesa Gas Distribución, SA, va presentar escrit amb data 12 d'agost de 2005 davant del Servici Territorial d'Energia de Castelló de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Benicarló, firmat per tècnic competent i visat pel col·legi oficial corresponent en data 22 de juliol de 2005, perquè li siga atorgada l'autorització administrativa per a la distribució de gas natural al municipi de Benicarló, província de Castelló. (CBREDE/2005/12/12).  
Vist que s'ha sol·licitat pel Servici Territorial d'Energia informe a l'Ajuntament de Benicarló, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, figura en l'expedient contestació del referit Ajuntament a l'informe sol·licitat, i manifesta que en el projecte presentat es detecta una coincidència en el traçat de les canalitzacions existents de l'empresa Repsol Butano, SA, actualment empresa subministradora de gas en algunes zones de la població i, que de la mateixa manera, hi ha una coincidència en diversos punts del traçat amb el projecte proposat per l'empresa Cegás, i assenyala les condicions generals i particulars que el referit informe conté.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
· A la xarxa nacional de gasoductes en APA(1), sense determinar la posició i situació geogràfica d'este, fins a l'estació de regulació i mesura (ERM), sense concretar la seua ubicació (pròxima a la carretera N-340).  
· Possibilitat d'instal·lar un centre d'emmagatzemament provisional no fixat, mentre no puga executar-se el punt de connexió definitiu, abans referit.  
- Zona geogràfica sol·licitada.  
· Nucli urbà i zona platja del municipi.  
- Característiques de les instal·lacions.  
· Estació de regulació i mesura (ERM), amb rang de pressió APA/MPA(1), pròxima a la carretera N-340, que voreja el nucli urbà, zona nord-oest i que està constituïda per dos línies de 2000 m³(n)/h (una de reserva).  
· Traçat i canonades.  
Des de l'ERM s'entra en el nucli urbà pel carrer d'Ulldecona, continua pels carrers Mestre Serrano i Doctor Ferran, per a finalitzar en el carrer Peníscola.  
- Xarxa primària de distribució en MPA(1), amb canonada de polietilé d'alta densitat SDR 17,6, diàmetres 250, 200 i 160 mm i longituds de 705, 675 i 45 m, respectivament.  
- Xarxa secundària de distribució en MPA(1), amb canonada de polietilé d'alta densitat SDR 17,6, diàmetre 110 mm i canonada de polietilé de mitjana densitat, SDR 11 i diàmetres 90 i 63 mm.  
- Plans d'expansió:   
· Durant el primer any, s'executarà la totalitat de la xarxa primària en MPA(1) abans definida i s'iniciarà el subministrament.  
· Es fa una estimació a 20 anys en què es realitzarà la resta de gasificació, en funció del creixement vegetatiu per a totes les zones, i que es compon de dos fases, per a la resta del municipi que al futur puga urbanitzar-se, segons el pla 2.2 del projecte amb data de visat 22 de juliol de 2005.  
Vist que Endesa Gas Distribución, SA, i Gas Natural Cegás, SA, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada esta resolució, consta justificadament acreditada a esta Direcció General d'Energia per part Endesa Gas Distribución, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist que com a precedents d'esta resolució figuren les següents:  
- Resolució de 21 de gener de 1997 de la Conselleria d'Indústria i Comerç, sobre concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2ª i 3ª família a la localitat de Benicarló (Castelló), per a usos domèstics, comercials i xicotetes indústries (ECBRE/1996/14).  
- Resolució de 2 d'agost de 1998 del Servici Territorial Indústria de Castelló de la Conselleria d'Ocupació, Indústria i Comerç, per la qual s'autoritza a l'empresa Repsol Butano, SA, la realització de les instal·lacions corresponents al projecte «Instal·lacions per al subministrament de GLP al municipi de Benicarló». (CBREDE/1998/6), així com autoritzacions de posada en marxa del mencionat Servici Territorial de dates 07/08/2001, 29/04/2002, 07/08/2003 i l'última de 15/01/2004.  
- Resolució de la Direcció General d'Energia de 23 de setembre de 2005 per la qual s'atorga a Gas Natural Distribución, SDG, SA, l'autorització administrativa per a la construcció de set dels dotze trams de les instal·lacions corresponents al denominat gasoducte de gas natural la Jana-Vinaròs-Benicarló i les seues instal·lacions auxiliars, als termes municipals de la Jana, Traiguera, Sant Jordi, Càlig, Vinaròs i Benicarló, a la província de Castelló, es va aprovar el projecte d'execució i l'addenda 1ª a este i es va declarar en concret la seua utilitat pública.   
- Resolució de la Direcció General d'Energia de 5 de maig de 2006, per la qual s'atorga a Gas Natural Distribución SDG, SA, l'autorització administrativa per a la construcció dels cinc trams que completen les instal·lacions corresponents al denominat gasoducte de gas natural la Jana-Vinaròs-Benicarló, als termes municipals de la Jana, Sant Jordi, Càlig i Benicarló, a la província de Castelló, es va aprovar l'addenda 2ª del projecte d'execució i part del projecte originari d'execució i es va declarar en concret la seua utilitat pública.   
- Resolució del Servici Territorial d'Energia de Castelló de 16 d'abril de 2007 d'autorització d'explotació del gasoducte la Jana-Vinaròs-Benicarló.  
Vist que el Servici Territorial d'Energia de Castelló va sol·licitar a l'empresa Repsol Butano, SA, l'aportació de documentació en què queden grafiades les instal·lacions autoritzades i executades per la mencionada empresa al municipi de Benicarló, i presenta en data 3 de setembre de 2009 la referida empresa pla de xarxa de gas propà per canalització corresponent a les instal·lacions executades en el mencionat municipi.  
Vist el contingut de l'informe del Servici Territorial d'Energia de Castelló, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés l'Informe de la Comissió Nacional d'Energia de 28 de febrer de 2008 sobre compatibilitat de xarxes de distribució, així com les consideracions i conclusions que este conté respecte a les disposicions incloses en els articles 55, 73 i 74, i disposició addicional vint-i-tres de la referida Llei 34/1998.  
Atés el que disposa el capítol V «Distribució de combustibles gasosos per canalització», del títol IV «Ordenació del subministrament de combustibles gasosos per canalització» de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE, del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal de Benicarló, íntima connexió als efectes de la resolució, es procedix a l'acumulació, de conformitat amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar l'acumulació a altres amb què guarde identitat substancial o íntima connexió.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió a la xarxa en funcionament i existent del gasoducte la Jana-Vinaròs-Benicarló, a l'abast i el pla d'expansió, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007 de 27 de juliol, del Consell de la Generalitat, pel qual s'aprova el Reglament   
Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de Benicarló, i denegar la resta de sol·licituds que conformen i que han sigut acumulades a este expedient i atorgar a Gas Natural Cegás, SA, l'autorització administrativa per a la construcció de la xarxa de distribució de gas natural en determinades zones urbanes al terme municipal de Benicarló, província de Castelló que es concreta en els pronunciaments següents:  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució una garantia per valor de 14.181,77 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de Castelló, per a garantir el compliment de les seues obligacions, segons assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de Castelló de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia de Castelló formalitze l'acta de posada en marxa de les instal·lacions a què es referix esta resolució.  
2. Gas Natural Cegás, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic d'esta autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural, es regiran per les disposicions vigents en cada moment.  
7. Esta autorització s'atorga sense perjuí de tercers i deixa fora de perill els drets particulars.  
8. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. Esta autorització entrarà en vigor l'endemà de la data de la notificació.  
Segon  
Aprovar a Gas Natural Cegás, SA, els projectes addendes I i II firmades per tècnic competent i visades pel col·legi oficial corresponent, en dates 25 de gener de 2007 i 17 de juliol de 2007, respectivament, per a la construcció de la xarxa de distribució de gas natural a la localitat de Benicarló, província de Castelló i les característiques principals de la qual són:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Eixida des de la vàlvula de l'estació de regulació i mesura del gasoducte la Jana-Vinaròs-Benicarló, que disposa d'autorització administrativa de dates 23 de setembre de 2005 i 5 de maig de 2006, d'esta Direcció General d'Energia i autorització d'explotació de 16 d'abril de 2007 del Servici Territorial d'Energia de Castelló.  
- Xarxa de distribució. Traçat:  
La primera canalització es realitza amb canonada de polietilé PE-100, qualitat SDR 17,6, a una pressió MOP(1) de 4 bar, diàmetre 200 mm i longitud de 8.858 m.  
La segona canalització, amb canonada de característiques iguals, a una pressió MOP(1) de 0,4 bar, la distribució de la qual correspon a longituds de 2.475 m, 1.561 m i 2.450 m, amb diàmetres respectius de 200 mm, 160 mm i 110 mm.  
Des del punt de connexió referit, el seu traçat recorre l'avinguda Magallanes i els carrers Navarro, Mossén Llajunta i Sant Francesc, posteriorment gira per Ramón y Cajal, i continua per Jacinto Benavente i passeig Marítim, per a finalment i per l'avinguda Papa Lluna, arribar al límit amb el terme municipal de Peníscola.  
Les canonades discorren, en condicions normals, a una profunditat mínima de 0,60 m en les voreres, i a 0,80 m en un altre tipus de terreny.   
- Estació de regulació i mesura (ERM) intermèdia.  
Se situa en l'encreuament de l'avinguda Papa Lluna i el carrer Dr. Fleming, amb rang de pressió MPB/MPA(1), a una pressió d'entrada d'1 a 4 bar i d'eixida entre 0,4 bar i 0,05 bar, i el cabal nominal és de 500 m³(n)/h.  
- Descripció de les zones geogràfiques sol·licitades i pla d'expansió:  
· Fase I. (1ª anualitat des de l'autorització administrativa).  
Ve delimitat per la poligonal definida pels carrers següents:  
Camí Ratlla, CV-1402, Peníscola, avinguda Llibertat, Isaac Albéniz, Alcalà de Xivert, avinguda Juan Sebastián El Cano, Camí dels Mallols, avinguda Jacinto Benavente, passeig Marítim, avinguda Marqués de Benicarló, César Cataldo, València, Crist de la Mar, Segle, Méndez Núñez, avinguda Catalunya, Sant Josep, avinguda Magallanes i el riu Sec.  
Es donarà igualment subministrament a la indústria Ashland Chemical en l'avinguda Magallanes.  
·Fase II. (2ª i 3ª anualitat des de l'autorització administrativa).  
Es definix pels límits del polígon industrial El Collet. Es donarà igualment subministrament a la indústria Flavors and Fragantes Inc.  
·Fase III. (4ª anualitat des de l'autorització administrativa).  
Ve delimitat per la urbanització Sant Gregori.  
L'àmbit geogràfic de les fases abans descrites, queda definit amb major detall en els plans següents del projecte addenda II: núm. 0132-WW 2.1 Rev 00; núm. 8649-AF 1.1 Rev 00; núm. 5861-UO 5.2 Rev 00; núm. 9768-HR 8.3 Rev 00 i núm. 1807-RY 3.4 Rev 00.  
- Pressupost del projecte: 709.088,81 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb els projectes addenda I i II presentades, en els terminis establits en les fases anteriorment descrites, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006 de 28 de juliol (BOE 4 de setembre 2006). De la mateixa forma, les instal·lacions s'hauran d'ajustar a les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
2. El titular de l'esmentada instal·lació donarà compte de l'acabament de les obres al Servici Territorial d'Energia de Castelló, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries d'acord amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P = 16 bar  
MPA: 0,05 bar < P = 0,4 bar  
(1) MOP= màxima pressió d'operació en bars   
MPB: 0,4 bar< P = 4 bar  
MPA: 0,05 bar < P = 0,4 bar  
València, 21 de desembre de 2009.- El director general d'Energia: Antonio Cejalvo Lapeña.